text: মসদই উচ্চ বিদ্যালয় টাঙ্গাইল জেলার মির্জাপুর উপজেলায় ১৪ অক্টোবর ১৯৯৪ সালে প্রতিষ্ঠিত হয়। এটি মির্জাপুর উপজেলার ওয়ার্শী ইউনিয়নের মসদই গ্রামে অবস্থিত।
  
  ইতিহাস 
  ১৯৯৪ সালে নিভৃত পল্লীর অভ্যন্তরে অত্র এলাকার জন সাধারণের আর্থিক সহায়তায় প্রাথমিকভাবে বিদ্যালটির অগ্রযাত্রা শুরু হয়। পর্যায়ক্রমে স্থানীয় কর্তৃপক্ষের প্রচেষ্টার ফলে স্থানীয় সাংসদ বিদ্যালয়টির ভিত্তি প্রস্তর স্থাপন করেন। অত্র বিদ্যালয় থেকে ছাত্র-ছাত্রীরা জে.এস.সি এবং এস.এস.সি পরীক্ষায় অংশ গ্রহণ করে আশানুরূপ ফল লাভ করতে সক্ষম হচ্ছে। টাঙ্গাইল শহর থেকে ৪০ কি.মি. দক্ষিণে অত্যন্ত মনোরম প্রাকৃতিক পরিবেশে বিদ্যালয়টি অবস্থিত।
  
  অবকাঠামো
  বিদ্যালয়ের সামনে রয়েছে একটি প্রধান শিক্ষক কক্ষ, ১ টি  শিক্ষক-শিক্ষিকা কক্ষ, অফিস কক্ষ ১টি, নামাজ ঘর ১টি, লাইব্রেরী কক্ষ ১টি, ছাত্র-ছাত্রী কমনরুম ১টি, এবং ১৫টি শ্রেণি কক্ষ।
  
  বর্তমান অবস্থা 
  বর্তমানে বিদ্যালয়টির প্রধান শিক্ষক হিসেবে দায়িত্ব পালন করছেন মোঃ তোফাজ্জল হোসেন খান।
  
  অর্জন 
  বিদ্যালয়ের ছাত্র-ছাত্রীরা আন্তঃ উপজেলা ও জেলা ক্রীড়া প্রতিযোগীতায় অংশগ্রহণ করে উপজেলা ও জেলা পর্যায়ে কৃতিত্ব অর্জন করছে।
title: মসদই উচ্চ বিদ্যালয়